PREDKLADACIA  SPRÁVA

	
Materiál sa predkladá na rokovanie vlády  Slovenskej republiky mimo plánu práce vlády, v nadväznosti na § 5, ods. 3 zákona č. 200/1998 Z.z. o štátnej službe colníkov a o zmene a doplnení niektorých  ďalších zákonov, ktorým sa špecifikuje spôsob schvaľovania systemizácie v štátnej službe colníkov na príslušný rok a spôsob vykonania úpravy schválenej systemizácie vládou.

	    Dňa 1. júla 2001 nadobudol účinnosť zákon č. 239/2001 Z.z. o spotrebnej dani z minerálnych olejov s výnimkou ustanovení § 1 až 8, § 9 ods. 2 až 4, § 10 až 34 a § 37, ktoré nadobúdajú účinnosť 1. januára 2002. V zmysle  § 2 cit. zákona je s účinnosťou od 1. januára 2002 správcom spotrebnej dane z minerálnych olejov  miestne príslušný colný úrad. Prevod správy predmetnej dane na Colné riaditeľstvo SR zakladá potrebu zvýšenia počtu systemizovaných colníkov o 80 osôb. V zmysle  § 5 ods. 4 zákona č. 200/1998 Z.z. o štátnej službe colníkov a o zmene a doplnení niektorých  ďalších zákonov, obsadzovanie miest colníkov vo všetkých druhoch štátnej služby  možno uskutočniť len za predpokladu, že miesto je vytvorené podľa schválenej systemizácie a je voľné, preto sa predkladá uvedený návrh na úpravu systemizácie colníkov na rok 2001.

Predkladaný materiál bol prerokovaný s rozpočtovou sekciou Ministerstva financií SR a spracovaný v súlade s jej stanoviskom, listom č. 4041/2001-KM                 zo dňa 8. augusta 2001.